
ΕΦΗΜΕΡΙΣΤΗΣΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

31 ΔΕΚΕΜΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1372 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης ενός (1) και τετρακοσίων (400) τετρ. 
μέτρων στη θέση «Αντωνία ή Μαρχώρι Κοινότητας Δάφνης του 
Νομού Ηλείας. 1 

ΠΟΛΕΟΔΟΜΙΑ 

ΔΙΑΓ ΑΓΜΑΤΑ 

Έγκριση μεταφοράς συντελεστής δόμησης διατηρητέου ακινήτου 
που βρίσκεται εντός του ρυμοτομικού σχεδίου του Δήμου Πειραιά 
(Ν. Αττικής). 2 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης και κατηγοριο- ' 
ποίηση των οικισμών Αγ. Παντελεήμων (Αντίμπεη), Μτχ. Κολ- 
λυβάς, και Καβροχώρι σε τροποποίηση της 7632/86 απόφασης 
Νομάρχη Ηρακλείου οικισμών κάτω των 2.000 κατοίκων και 


επαρχίας Μαλεβυζίου Ηρακλείου. 3 

Τροποποίηση ρυμοτομικού σχεδίου με μείωση του ΟΤ 277 (χώρος 
πρασίνου) και αύξηση του ΟΤ 276 στο Λιτόχωρο. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3106 (1) 

Κήρυξη αναδασωτέας έκτασης ενός (1) και τετρακοσίων (400) τετρ. μέ¬ 
τρων στη θέση «Αντωνιά ή Μαρχώρι Κοινότητας Δάφνης του Νομού 
Ηλείας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/79 και την 5651/85 απόφαση Νο Ηλείας «Περί παροχής εξου- 
σιοδοτήσεως στους πρ/νους των Υπηρ. υπογράφειν εντολή Νομ. απο¬ 
φάσεις κλπ». 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των Δασών κλπ» 
και ειδικώτερα τα άρθρα 41 παρ. 1, 38 παρ. 1γ, το Νόμο 2040/92 
παρ. 3. 

4. Τις διαταγές του Υπουργείου Γεωργίας, 160417/II 80/6.7.80, 
18247/3049/24.9.80, γ) 141823/24.2.83 και 85144/1468/ 
9.9.1992. 

5. Την 5511/30.11.92 πρόταση του Δασαρχείου Αμαλιάδος για 
κήρυξη της δασεκτάσεως, που αναφέρεται στο θέμα, ως αναδασωτέας 
διότι η δασική βλάστηση, που την κάλυπτε, καταστράφηκε με εκχέρ- 
σωση από τον Ανδρέα Θ. Λαγκαδινό κάτοικο Δάφνης και επιβάλλεται η 
εκ νέου δάσωσή της, αποφασίζουμε: 

Κηρύσσουμε αναδασωτέα, με σκοπό την επαναδημιουργία, με φυ¬ 
σική αναγέννηση, της δασικής βλάστησης που καταστράφηκε με εκχέρ- 
σωση από τον Ανδρέα θ. Λαγκαδινό κάτοικο Δάφνης, την Δημόσια δα¬ 
σική έκταση, εμβαδού ενός (1) στρεμ. και τετρακοσίων (400) τετρ. μέ¬ 
τρων που βρίσκεται στη θέση «Αντωνιά ή Μορχώρι» της Κοινότητας 
Δάφνης. 

Προσδιορίζεται από τα στοιχεία ΑΒΓΔΕΖΗΘΙΚΛΜΝΑ και έχει 
όρια: 

Ανατολικά: Με δημόσια δασική έκταση και αγροτικό δρόμο. 

Δυτικά: Με δημόσια δασική έκταση. 

Βόρεια: Με δημόσια δασική έκταση και ελαιαγρό Διον. Λαγκαδινού. 

Νότια: Με δημόσια δασική έκταση και αγροτικό δρόμο, όπως φαίνε¬ 
ται στο συνημμένο διάγραμμα που αποτελεί (αναπόσπαστο μέρος της 
απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 9 Δεκεμβρίου 1992 
Ο Νομάρχης 

ΓΕΡΑΣΙΜΟΣ ΚΟΥΤΑΒΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 96750/7257 (2) 

Έγκριση μεταφοράς συντελεστής δόμησης διατηρητέου ακινήτου που 

βρίσκεται εντός του ρυμοτομικού σχεδίου του Δήμου Πειραιά (Ν. Ατ- 

τικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν.880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 
Π.Δ/γμα (Δ’ 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το π.880/1979» (Α! 154) 
όπως τροποποιήθηκε με το υπ’ αριθμ. 367/1987 Π.Δ/γμα (Α' 163). 

4. Τις διατάξεις του άρθρου 23 παρ. 1 (εδ. ιδ) του Ν. 1558/1985 
«Κυβέρνηση και Κυβερνητικά όργανα» (Α' 137). 

5. Την 4905/15.7.1992 πράξη συναίνεσης, ενώπιον της συμβο¬ 
λαιογράφου Αθηνών Νικολάου - Ιωάννου Χαραλαμποπούλου, της Πα¬ 
ρασκευής θ. θεοφανοπούλου αποκλειστικής κυρίας του παρακάτω πε- 
ριγραφομένου ακινήτου. 

6. Την 33168/29.8.91 αίτηση της Παρασκεής (Βούλας) Θεοφανο¬ 
πούλου. 

7. Την 612/1992 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

8. Την κατόπιν αυτοψίας της υπαλλήλου Ελπίδας Μακρή επιβεβαί¬ 
ωση των εμπλεκόμενων στον υπολογισμό του μεταφερομένου συντελε¬ 
στή δόμησης στοιχείων του ακινήτου που βρίσκεται εντός του ρυμοτομι¬ 
κού σχεδίου του Δήμου Πειραιά επί της οδού Ελευθερίου Βενιζέλου 13. 

9. Την 37632/24.8.92 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του διατηρητέου ακι¬ 
νήτου (βαρυνομένου) που βρίσκεται εντός του ρυμοτομικού σχεδίου Δή¬ 


μου Πειραιώς, περιοχή Φαλήρου, επί της οδού Ελευθερίου Βενιζέλου 
13, το οποίο έχει χαρακτηρισθεί ως διατηρητέο με το από 16.3.87 
Π.Δ/γμα (Δ' 420) και του οποίου την αποκλειστική κυριότητα έχει η 
παραπάννω συναινούσα στην μεταφορά του συντελεστή δόμησης Παρα¬ 
σκευή χήρα θεοφάνους θεοφανοπούλου, όπως το βαρυνόμενο ακίνητο 
φαίνεται με στοιχεία ΑΒΓ’ΔΕΖΗΑ στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την 96750/1992 πράξη του και 
του αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου για το οποίο υφίσταται δικαίωμα μεταφοράς 
συντελεστή δόμησης: 698,85 τ.μ. 

β. Ποσοστό κάλυψης: 70%. 

γ. Συντελεστής δόμησης: 3. 

δ. Δομήσιμες επιφάνειες που αντιστοιχούν σ’ αυτό είναι: 2096, 55 
τ.μ. 

ε. Υπάρχουσα δόμηση 516,85 τ.μ. 

στ. Μεταφερόμενες δομήσιμες επιφάνειες: 1579,70 τ.μ. εκ των 
οποίων 291,43 τ.μ. από ισόγειο και 1288,27 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Παρασκευής (Βούλας) χήρας θεοφάνους θεοφανοπούλου για εμ¬ 
βαδόν 1579,70 τ.μ. (291,43 τ.μ. από ισόγειο και 1288,27 τ.μ. «πό 
ορόρους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Δεκεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ Γενικοί όροι δόμησης: 

_ Εντός των ορίων του οικισμού ισχύουν οι γενικοί όροι δόμησης που 

Αριθ. οικ. 9593/5352 < (3) προβλέπονται απο το Π.Δ. 181 Δ/3.5.85 και το τροποποιητικό αυτού 

Καθορισμός ορίων, όρων και περιορισμών δόμησης και κατηγοριοποί- διατάγματα και αρτιότητες για το συνεκτικό 500 τ.μ. και για την επέ- 
ηση των οικισμών Αγ. Παντελεήμων (Αντίμπεη), Μτχ. Κόλλυβας, κταση 1.000 τ.μ. 


και Καβροχώρι σε τροποποίηση της 7632/86 απόφασης Νομάρχη 

Ηρακλείου οικισμών κάτω των 2.000 κατοίκων και επαρχίας Μα- 

λεβυζίου Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.85) 
«τροπος καθορισμού ορίων οικισμών της χώρας, κατηρορίες αυτών και 
καθορισμός όρων και περιορισμών δόμησης». 

2. Τις προτάσεις των μελετητών στους οποίους ανατέθηκε σχετική 
μελέτη στα πλαίσια του προγράμματος των ανοικτών πόλεων που αφο¬ 
ρούν στον προσδιορισμό των ορίων των οικισμών Μετόχι Αγ. Παντελεή¬ 
μων (Αντίμπεη) Μετόχι Κολλυβάς και Καβροχώρι και τους χάρτες που 
τις συνόδευαν. 

3. Τα πληθυσμιακά στοιχεία της τελευταίας απογραφής του κράτους 
της ΕΣΥΕ. 

4. Την 7632/86 απόφαση Νομάρχη περί καθορισμού ορίων κλπ 
των προαναφερθέντων οικισμών. 

5. Την 21/92 γνωμοδότηση του ΣΧΟΠ. 

6. το με αρ. πρωτ. 494/1.4.92 και με αρ. πρωτ. 634/20.4.92 
αποστολή αντιγράφου της 19/92, 20/92 και 52/92 και 53/92 από¬ 
φασης του Κοινοτικού Συμβουλίου Γαζιού που αφορά την επέκταση των 
ορίων των οικισμών Αγιος Παντελεήμων (Αντίμπεη), Κολλυβάς και 
Καβροχώρι και τις υποβληθήσες στην Κοινότητα ενστάσεις. 

7. Την ύπαρξη δόμησις συνεκτικών και μη συνεκτικών τμημάτων. 

8. Την έντονη πίεση προς δόμηση από τους ιδιοκτήτες και γενικά 
στην εντασσόμενη περιοχή, αποφασίζουμε: 

1. Τροποποιούμε τα όρια των οικισμών Αγιος Παντελεήμων (Αντί¬ 
μπεη) και Μτχ. Κολυβάς της 7632/86 απόφασης Νομάρχη και καθο¬ 
ρίζουμε κοινά νέα όρια των δύο οικισμών ως ακολούθως 1-2-3-4-5-6- 
7-8-9-1. 

2. Τροποποιούμε τα όρια του οικισμού Καβροχώρι της 7632/86 
απόφασης Νομάρχη και καθορίζουμε νέα όρια του οικισμού ως ακολού¬ 
θως: 1-2-3-4-5-5α-5β-6-7-8-9-10-11-12-1. 

3. Καθορίζουμε τους ακόλουθους γενικούς και ειδικούς όρους δόμη¬ 
σης: 


Κατά παρέκκλιση εντός του οικισμού θεωρούνται άρτια τα γήπεδα με 
οποίο εμβαδό είχαν στις 3.5.85 ημέρα δημοσιεύσεως του από 24.4.85 
Π.Δ/τος. Για να είναι οικόπεδο οικοδομήσιμο πρέπει να έχει πρόσοψη σε 
δρόμο πλάτους 8 μέτρων που πρέπει να παραχωρείται κατά 4 μ. από 
τους εκατέρωθεν ομορους ιδιοκτήτες. 

Η οικοδομική γραμμή τοποθετείται σε 30 μ. από το όριο της εθνικής 
οδού, και σε απόσταση 10 μ. από το όριο απαλλοτρίωσης της επαρχια¬ 
κής οδού, και 50 μ. από τα όρια των ποταμών εκτός από τις υφιστάμε¬ 
νες οικοδομές, αποδεικνυωμένης της ύπαρξης τους προ της ημέρας 
υπογραφής του παρόντος. 

4. Ειδικοί όροι δόμησης: Ισχύουν οι ειδικοί όριο δόμησης που αναφέ- 
ρονται στην καρτέλλα που συνοδεύει την παρούσα (κάρτα αδιαφορών οι¬ 
κισμών). 

5. Κατηγοριοποίηση των οικισμών Άγιος Παντελεήμων (Αντίμπεη) 
περιαστικός, εντός ΖΟΕ, αδιάφορος, δυναμικός, συνεκτικός, μικρός. 

Μετόχι Κολλυβάς περιαστικός, εντός ΖΟΕ, αδιάφορος, φθίνων, συνε¬ 
κτικός, μικρός. 

Καβροχώρι περιαστικός, εντός ΖΟΕ, αδιάφορος, στάσιμος, συνεκτι¬ 
κός, μικρός. 

Πριν από οποιαδήποτε κατάτμηση εντός των ορίων του οικισμού θα 
πρέπει να θεωρείται το σχετικό τοπογραφικό διάγραμμα από το 
Τ.Π.Π.Ε. Νομραχίας Ηρακλείου ώστε να εξασφαλίζεται η συνέχεια των 
υπαρχόντων κοινόχρηστων χώρων και η δημιουργία νέων σύμφωνα με 
τα οριζόμενα στις διατάξεις της παρ. 1 του άρθρου 6 του από 24.4.85 
Π. Δ/τος. 

Να εξασφαλίζεται οπωσδήποτε η συνέχεια των υφισταμένων ή εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.85 (ΦΕΚ 
181Δ/3.5.85). 

Από τις διατάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 10 Δεκεμβρίου 1992 

Ο Νομάρχης 
ΣΤΡ. ΠΑΠΑΔΑΚΗΣ 

Υπουργείο Χωροταξίας Οικισμού και Περιβάλλοντος 

Αριθ. ΤΠ 9752 (4) 

Τροποποίηση ρυμοτομικού σχεδίου με μείωση του ΟΤ 277 (χώρος πρα¬ 
σίνου) και αύξηση του ΟΤ 276 στο Λιτόχωρο. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2) Τις διατάξεις του. Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3) Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκα» με το Ν.Δ. 1018/71. 

4) Τις διατάξεις του με αριθμ. 183/86 Π.Δ/τος (ΦΕΚ 70/Α). 

5) Τις διατάξεις του Π.Δ/τος 16.12.88 ΦΕΚ 69 Δ'/10.2.89 που 
εγκρίθηκε το σχέδιο του οικισμού Λιτοχώρου. 

6. Τις αποφάσεις 25/92 και 87/92 του δημοτικού συμβουλίου Λι- 
τοχώρου σύμφωνα με τις οποίες το συμβούλιο γνωμοδότησε υπέρ της 


τροποποίησης του σχεδίου και συγκεκριμένα υπέρ της μείωσης του ΟΤ 
277 (χώρου πρασίνου) και αύξηση του ΟΤ 276 όπως φαίνεται στο συ¬ 
νημμένο διάγραμμα. 

7. Το από 4 Νοεμβρίου 1992 πρακτικό ΔΧΟΠ Ν. Πιερίοις σύμφωνα 
με το οποίο το συμβούλιο συμφωνεί με την άποψη του δημοτικού συμ¬ 
βουλίου διότι έτσι μειώνεται κατά τι το βάρος μιας μόνο ιδιοκτησίας. 

10. Εγκρίνουμε την τροποποίηση του ρυμοτομικού σχεδίου Λιτοχώ- 
ρου με μείωση του ΟΤ 277 (χώρου πρασίνου) και αύξηση του ΟΤ 276 
όπως φαίνεται στο συνημμένο διάγραμμα που συνοδεύει την παρούσα 
απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως 
και το συνημμένο διάγραμμα θα αναρτηθεί μετά τη δημοσίευση για 15 
ημέρες. 

Κατερίνη, 8 Δεκεμβρίου 1992 

Ο Νομάρχης 
Ξ. ΣΤΕΡΓΙΑΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








